Jožo Schwarz (2023-07-10 16:32:15+00:00): Pravidlá pohybu na lesných cestách upravujú zákony 326/2005 o lesoch (https://www.slov-lex.sk/pravne-predpisy/SK/ZZ/2005/326/) a 543/2002 o ochrane prírody a krajiny (https://www.slov-lex.sk/pravne-predpisy/SK/ZZ/2002/543/).

Zákon o lesoch spomína:
§ 31 Zákaz niektorých činností
(1) Na lesných pozemkoch je zakázané
d) jazdiť alebo stáť motorovým vozidlom, motocyklom, skútrom, snežným skútrom, motorovou trojkolkou alebo štvorkolkou mimo vyznačených miest a jazdiť na bicykli alebo na koni mimo lesnej cesty45a) alebo vyznačenej trasy; to neplatí, ak ide o využitie lesnej cesty podľa § 25,

pričom poznámka 45a) odkazuje na STN 73 6108 Lesná dopravná sieť.

Zákon o ochrane prírody a krajiny hovorí:
§ 13 Druhý stupeň ochrany
(1) Na území, na ktorom platí druhý stupeň ochrany, je zakázané

jazdiť na bicykli, trojkolke, kolobežke alebo samovyvažovacom vozidle na pozemkoch za hranicami zastavaného územia obce mimo diaľnice, cesty, miestnej komunikácie, účelovej komunikácie45) a vyznačenej cyklotrasy,
pričom poznámka 45) odkazuje na § 1 ods. 2 až 4 zákona č. 135/1961 Zb.

Odkazovaná STN 73 6108 Lesná dopravná sieť je napr. tu http://www.wolf.sk/dok/STN_73_6108.pdf

Sieť lesných ciest prebratá z NLC je napr. tu: https://www.freemap.sk/#map=15/49.317768/18.396778&layers=Xl

Stručne povedané, v CHKO Kysuce, kde je druhý stupeň ochrany (mimo prírodných rezervácií, čo však nie je tento prípad) sa jazdiť na bicykli zo zákona smie po všetkých lesných cestách. Uvedená lesná cesta je navyše aj vyznačená cyklotrasa, takže aj ak by išlo o vyšší stupeň ochrany, bicyklovanie po nej by bolo povolené. Napriek tomu však podľa dát legálne nie je.

Problém pre navigácie nie je len v jednotlivej prekážke, ale aj v lesných cestách vyššie (popísal som v predchádzajúcom komentári), kde je vehicle=private, s čím si ani najlepšia navigácia neporadí. Takže máme paradoxnú situáciu, že navigácie neumožnia trasovanie po vyznačenenej cyklotrase, teda po komunikácii, ktorou by cyklisti mali jazdiť predovšetkým.
Príklad: https://www.freemap.sk/#map=14/49.324552/18.415403&layers=X&tool=route-planner&points=49.313495/18.416820%2C49.323579/18.387423&transport=mtb
Namiesto modrej cyklotrasy 2423 a následne žltej 8423 navigácia smeruje okolo po iných lesných cestách.

Čiže na základe uvedeného vyplývajú dve ďalšie otázky:
1. Je na závore https://www.openstreetmap.org/node/1376986396 zákaz vjazdu všetkých vozidiel z oboch strán? Alebo len zospodu? Ak je len z jednej strany, tak napriek tomu, že cyklista vie prísť k rampe po sieti lesných ciest aj z opačnej strany, tak mapové dáta mu prejazd zakazujú aj s tejto strany, hoci to nezodpovedá skutočnosti.
2. Na cestu https://www.openstreetmap.org/way/123491461 sa dá dostať sieťou lesných ciest z viacerých bodov, napr. aj touto trasou: 
https://www.freemap.sk/#map=15/49.320259/18.410554&layers=Xl&point=49.321848/18.406391%1EC%23ff0000&line=49.310500/18.414309%2C49.311368/18.413773%2C49.312124/18.414009%2C49.312698/18.414266%2C49.312977/18.413429%2C49.315328/18.410017%2C49.315678/18.409116%2C49.316392/18.408773%2C49.317036/18.408751%2C49.317315/18.408065%2C49.320548/18.407121%2C49.321877/18.406520%1EW4%1EC%23ff00ff 
Je naozaj na všetkých križovatkách tejto cesty s križujúcimi lesnými cestami zákaz vjazdu aj pre cyklistov? Ak nie, tak otagovanie cesty zákazom aj pre cyklistov okrem problémov s navigáciou ani nezodpovedá realite. (Toto platí analogicky aj pre ostatné spomínané cesty.)